หุ้นไทย1ส.ค.ปิด+1.83จุด
หุ้นไทย1ส.ค.ดัชนีปิดที่ 1,201.13จุด +1.83มูลค่า24,505.54ล้านบาท 5อันดับ PTT KTB BBL KBANK ADVANC
1 ส.ค. 2555

หุ้นไทย1ส.ค.ดัชนีปิดที่ 1,201.13จุด +1.83มูลค่า24,505.54ล้านบาท 5อันดับ PTT KTB BBL KBANK ADVANC
นายเจริญ เอี่ยมพัมนธรรม ผู้อำนวยการฝ่ายวิเคราะห์หลักทรัพย์ บล.เคมีซีมิโก้ เปิดเผยว่า วันนี้ดัชนีเคลื่อนไหวทั้งในแดนลบและบวก ซึ่งเป็นแรงผสมระหว่างนักลงทุนที่มองเป็นบวก  เพราะเชื่อมั่นต่อการประกาศมาตรการกระตุ้นเศรษฐกิจยุโรปของธนาคารกลางยุโรป (อีซีบี) ขณะที่นักลงทุนที่ไม่มั่นใจต่อปัจจัยดังกล่าวก็มีการขายทำกำไรออกมาเพื่อความสบายใจ  แต่โดยรวมนักลงทุนยังคงรอภาพตลาดและผลการประชุมที่ชัดเจนมากกว่า เพราะเห็นจากมูลค่าการซื้ออขายวันนี้เบาบางมาก
“ตอนนี้ตลาดรอดูปัจจัยจากนอกประเทศเป็นสำคัญ โดยเฉพาะการประกาศมาตรการระตุ้นเศรษฐกิจของทั้งธนาคารกลางสหรัฐ (เฟด) และอีซีบี ซึ่งนักวิเคราะห์ส่วนใหญ่มองว่าของยุโรปน่าจะออกมาก่อนและมีความสำคัญมากกว่าสหรัฐ ที่ภายหลังมีตัวเลขเศรษฐกิจออกมาดี ซึ่งถ้าทางการจะประกาศก็น่าจะเป็นผลจากการประชุมในรอบเดือน ก.ย.มากกว่า”
สำหรับการเคลื่อนไหวดัชนีวันศุกร์ที่ 3 ส.ค.นี้ ต้องรอดูผลการขานรับผลประชุมของเฟดและอีซีบี ซึ่งคาดว่าดัชนีจะแกว่งผนผวน จึงให้กรอบการลงทุนไว้ 2 กรอบกรอบแรกคือ 1,200-1,220 จุด และกรอบที่แนวรับ 1,800 จุด และแนวต้านเป็น 1,200 จุด 
ส่วนกลยุทธ์เน้นลงทุนรายตัวโดยเน้นที่กลุ่มที่เกี่ยวข้องกับการบริโภคภายในประเทศ 
หลักทรัพย์ที่มีมูลค่าการซื้อขายสูงสุด 5 อันดับ ได้แก่
PTT มูลค่าการซื้อขาย 1,546 บาท ปิดที่  322.00 บาท ลดลง 4.00 บาท (-1.23 %) KTB มูลค่าการซื้อขาย 1,145 บาท ปิดที่  17.00 บาท เพิ่มขึ้น 0.60 บาท (+3.66 %) BBL มูลค่าการซื้อขาย 1,078 บาท ปิดที่  198.00 บาท เพิ่มขึ้น 2.00 บาท (+1.02%) KBANK มูลค่าการซื้อขาย 981 บาท ปิดที่ 175 บาท ราคาไม่เปลี่ยนเปลงADVANC  มูลค่าการซื้อขาย 938 บาท ปิดที่  201.00 บาท เพิ่มขึ้น 1.00 บาท (+0.50%)